**НЕГИЗДЕМЕ – МААЛЫМ КАТ**

**Ысык-Көл облусунда “Тоо лыжа кластери”
пилоттук долбоору жөнүндө
Кыргыз Республикасынын Президентинин
Жарлыгынын долбооруна**

1. **Максаты жана милдеттери**

Кыргыз Республикасынын Президентинин Жарлыгынын долбоорунун максаты Ысык-Көл облусунда “Тоо лыжа кластери” пилоттук долбоорунун тажрыйбасында Кыргыз Республикасында кластерлерди өнүктүрүү мүмкүнчүлүгүн негиздөө болуп саналат.

Кыргыз Республикасын Президентинин 2021-жылдын 12-октябрындагы №435 “Кыргыз Республикасын 2026-жылга чейин өнүктүрүүнүн улуттук программасы” бекитилген. Программа “мындан ары кантип өнүгүү керек?” - деген негизги суроого жооп берүүгө багытталган жана 6.3-главасына ылайык кластер принциби боюнча өнүктүрүүнү көздөйт.

**2. Баяндоочу бөлүк**

Кластерлерди түзүү жана жоюу боюнча чет өлкөлүк тажрыйбаны изилдөө, ошондой эле Кыргыз Республикасында чет элдик тажрыйбаны колдонуу мүмкүнчүлүгү оң жыйынтыкка алып келет. Айрыкча, туристтик лыжа кластери, кийим тигүү кластери, медициналык жана эт кластерлери жагымдуу болуп саналат.

Кыргыз Республикасында кластерлерди өнүктүрүү стратегиясы жагымдуу укуктук климатты түзүүгө негизделет. Туруктуу мыйзамдык базада кластерди өнүктүрүү өнүгүүнүн ченемдик чен белгилери ырааттуу, динамикалуу жана үзгүлтүксүз жаңылоону талап кылат. Ченемдерди колдонуу менен чарбакер субъекттер капиталды кластерге топтоого жана жеринде инфратүзүмдү өнүктүрүүгө кам көрүүгө жетишет.

Өлкөдөгү өбөлгөлөрдөн жана шарттардан улам кластерлер төмөнкү милдеттерди чечет:

* Чарбакер субъекттердин ЖӨБ органдары менен кызматташтыгында жеринде экономикалык өнүгүүнүн өз алдынча демилгелерин ишке киргизүү;
* Кластерлердин региондорун адистештирүүнүн жана кооперациялоонун эсебинен региондор аралык байланыштарды чыңдоо;
* Социалдык маселелерди чечүүнү калыптанган тажрыйбага караганда 1-2 жыл мурда тездетүү, жергиликтүү калктын регионду өнүктүрүү максаттарына катышуусун камсыздоо жана жеринде инвестициялык климаттын шарттары үчүн жоопкерчиликти жүктөө.
* Кластердин регионун өнүктүрүүдө жана атаандаштыкка жөндөмдүүлүк факторлорун калыптандырууда ишкер коомдоштуктун экономикалык милдеттеринин жана социалдык жоопкерчилигинин деңгээлин жогорулатуу.
* Кластердик региондорду атаандаштыкка жөндөмдүү билимге жана технологияларга негизделген жерге айландыруу үчүн укуктук базаны түзүү.

Кластер ар кандай катышуучулардын конституциялык ыктыярдуу шериктештиги болуп саналат.

Кластер принциби боюнча экономиканы өнүктүрүүгө карата консолидациялоочу колдонмо катары Кыргыз Республикасын Президентинин Жарлыгы өнүгүүнүн өсүү көрсөткүчүн камсыз кылат, өлкөнү өнүктүрүү маселелерин чечүүгө коомдун кыйла активдүү бөлүгү катары ишкердикти тартууга “жандуу мүнөз” берет, ошондой эле учурдагы экономикалык милдеттерди издөөдө жана чечүүдө ишкер институттар менен мамлекеттин кызматташтыгынын үлгүсү болуп кызмат кылат.

Кыргыз Республикасын Президентинин Жарлыгы менен “Ысык-Көл облусундагы тоо лыжа кластери” пилоттук долбоорун бекитүү каралган (мындан ары - Долбоор). Долбоорду Кыргыз Республикасын Премьер-министринин 2014-жылдын 4-августундагы №305-т тескемеси менен түзүлгөн жумушчу топ иштеп чыккан, 2023-жылга карата жаңыртылган, Ысык-Көл облусунун Жети-Өгүз районунун Светлая Поляна, Оргочор, Кызыл-Суу, Липен айыл аймактарын өнүктүрүү программаларына киргизилген.

Региондогу ири инфратүзүмдүк долбоорду ишке ашыруунун негизги чен белгилеринин бири болуп “долбоорду ишке киргизүү жөнүндө чечим кабыл алынган учурдан тартып мамлекеттин кеминде төрт жыл колдоосу” болуп саналат. Долбоорду колдоо жана башкаруу процесстерин формалдаштыруу үчүн ЖӨБ органдарынын жана бизнес коомчулуктун өкүлдөрүнүн катышуусу менен туруктуу иштөөчү ведомстволор аралык жумушчу комиссияны түзүү каралууда.

Тоо-лыжа кластерин түзүү долбоору кластер негизделген аймактын атаандаштык артыкчылыктарын ишке ашыруу аркылуу өзүн-өзү жөнгө салуу жана өзүн-өзү камсыз кылуу үчүн жергиликтүү демилгелерди ишке ашыруу көз карашынан алганда абдан маанилүү болуп саналат.

Идеологиялык көз караштан алганда долбоор ишкердикти өнүктүрүү жана борбордук бийлик органдарына карата көз каранды маанайларды, дооматтарды четтетүү аркылуу жергиликтүү калктын демократиялык өз алдынча саясатын өнүктүрүүгө мүмкүндүк берет, ошондой эле милдеттерди: инвестицияны ишкердик тарабынан – ченемдик-укуктук базаны мамлекет тарабынан так бөлүштүрөт

Долбоор ишкерлердин финансылык-экономикалык жана материалдык-техникалык ресурстарын гана эмес, долбоорду өнүктүрүүнүн ар кандай деңгээлдеринде административдик ресурстун өз салымын жүзөгө ашыруучу тармактык министрликтер жана ведомстволор менен бирге мамлекеттик жана жергиликтүү бийлик органдарын да бириктирет.

Долбоор жыл сайын 300 миң туристти тейлөө үчүн 20 миңден кем эмес жумуш орундарын түзүүгө мүмкүндүк берет. Экология жагынан долбоор зыянсыз.

Долбоор институционалдык жактан Кыргыз Республикасын тоо лыжа туризминин эл аралык рыногунда тоолуу өлкө катары көрсөтөт жана Борбордук Азия өлкөлөрүнүн арасында алдыңкы орунду ээлөөгө мүмкүндүк берет. Жаштарды спорттук, маданий жана патриоттук тарбиялоого оң таасирин тийгизет жана өбөлгөлөрдү түзөт.

Долбоордун пилоттук мүнөзү чектелген аймактын чегинде тармактын ичиндеги ишканалардын өзүн-өзү жөнгө салуу принциптерин сыноого мүмкүндүк берет.

Ысык-Көл облусунда “Тоо лыжа кластери” пилоттук долбоорун ишке ашыруу салыктык өзгөчө жеңилдиктерди талап кылбайт жана бюджеттин киреше бөлүгүн көбөйтүүгө багытталган.

Кыргызстандын шарттарындагы инновациялык мүнөз ишке киргизүүгө потенциалдуу даяр болгон кластерлердин башка түрлөрү үчүн чечимдерди иштеп чыгууга мүмкүндүк берет.

“Ысык-Көл облусундагы тоо лыжа кластери” пилоттук долбоорун Кыргыз Республикасын Президентинин Жарлыгы менен бекитүү төмөнкүлөргө мүмкүндүк берет:

* бийликтин тармактык жана аймактык органдарынын өз ара аракеттенүүсүнүн натыйжалуулугун жогорулатуу;
* эки деңгээлдеги бюджеттердин жана чарбакер субъекттердин жеке капиталынын өз ара аракеттенүүсү аркылуу ресурстарды чындап маанилүү долбоорлорго топтоонун механизмдерин иштеп чыгуу жана апробациялоо;
* ачык-айкындуулук, мамлекеттик-жеке өнөктөштүк жана ишкердикти өз алдынча жөнгө салуу шарттарында салык салуунун жаңы оптималдаштырылган принциптерин иштеп чыгуу жана киргизүү;
* Кыргыз Республикасынын шарттарында жаңычыл (эл аралык тажрыйбада кластер жаңычыл болуп саналбайт жана жогорку технологиялык тармактарда кеңири колдонулат) башкаруу инструментин андан ары башка кластерлерди (мисалы, эт, курулуш, тигүү ж. б.) түзүү үчүн ылайыкташтыруу;
* долбоорго мамлекет тарабынан колдоо көрсөтүү жана кызматташтыкта көбүрөөк жигердүүлүк көрсөтүүгө инвесторлор үчүн билдирүү катары кызмат кылуу.

Тоо-лыжа кластерин каржылоо кластердик процессинин катышуучулары болуп саналган аймактагы ишканалардын акча жүгүртүү чөйрөсүндөгү мамилелерди, ошондой эле жергиликтүү бюджетти билдирет. Кластердин каржысын өнүктүрүү багыты каражаттарды негизги келечектүү долбоорлорго топтоону камтыйт, алардын аткарылышы регион үчүн стратегиялык мүнөзгө ээ.

Кластердин: жылуулук менен жабдуу, билдирүүнүн транспорттук жолдору, электр менен жабдуу жана башка коммуникациялар сыяктуу курамдык элементтери долбоорлонот (белгиленген тартипте мамлекеттик органдар менен макулдашылат) жана кластердик процесстин катышуучулары каржылайт. Ошентип каржылоо жаңыланган ченемдик - укуктук актылардын ордуна инвестициялар принциби боюнча жүргүзүлөт. Ушул этапта республикалык бюджеттен каржылоо талап кылынбайт. Кийинчерээк мамлекеттик органдардын чечими боюнча бюджеттен кластердеги долбоорлорду каржылоодо колдонуудагы бюджеттик жол-жоболор сакталат.

Кийинчерээк мамлекеттик органдардын чечими боюнча бюджеттен кластердеги долбоорлорду каржылоодо колдонуудагы бюджеттик жол-жоболор сакталат.

**3. Кыргыз Республикасынын Министрлер Кабинетинин мүчөлөр тарабынан келип түшкөн сунуштамалар жана сын пикирлердин кабыл алынышы жана кабыл алынбашы туралуу маалымат**

Кыргыз Республикасынын Министрлер Кабинетинин мүчөлөрү менен макулдашуунун алкагында төмөнкүдөй жыйынтыктар кабыл алынды:

Кыргыз Республикасынын Өзгөчө кырдаалдар министрлиги –
сунуштамалар жана сын пикирлер түшкөн (кабыл алынды);

Кыргыз Республикасынын Санариптик өнүктүрүү министрлиги - сунуштамалар жана сын пикирлер түшкөн жок;

Кыргыз Республикасынын Ички иштер министрлиги – сунуштамалар жана сын пикирлер түшкөн жок;

Кыргыз Республикасынын Юстиция министрлиги –сунуштамалар жана сын пикирлер түшкөн (кабыл алынды);

Кыргыз Республикасынын Жаратылыш ресурстары, экология жана техникалык көзөмөл министрлиги – сунуштамалар жана сын пикирлер түшкөн жок;

Кыргыз Республикасынын Экономика жана коммерция министрлиги – сын пикир түшкөн (жарым-жартылай кабыл алынды);

Кыргыз Республикасынын Энергетика министрлиги – сунуштамалар жана сын пикирлер түшкөн жок;

Кыргыз Республикасынын Маданият, маалымат, спорт жана жаштар саясаты министрлиги - сунуштамалар жана сын пикирлер түшкөн (кабыл алынды);

Кыргыз Республикасынын Финансы министрлиги – сын пикир түшкөн (кабыл алынган жок);

Кыргыз Республикасынын Президентинин Ысык-Көл облусундагы ыйгарым укуктуу өкүлү – сын-пикирлер жана сунуштар түшкөн (кабыл алынган жок);

Кыргыз Республикасынын Эмгек, социалдык коргоо жана миграция министрлиги – сын-пикирлер жана сунуштар түшкөн жок;

Кыргыз Республикасынын Тышкы иштер министрлиги – сын-пикирлер жана сунуштар түшкөн (кабыл алынган жок);

Кыргыз Республикасынын Саламаттык сактоо министрлиги – сын-пикирлер жана сунуштар түшкөн жок.

**4. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттердин болжолу**

Кыргыз Республикасынын Министрлер Кабинетинин токтом долбоорун кабыл алуу социалдык, экономикалык, укуктук, укук коргоочулук, гендердик, коррупциялык терс кесепеттерге алып келбейт.

**5. Коомдук талкуунун натыйжалары жөнүндө маалымат**

“Кыргыз Республикасынын ченемдик укуктук актылары жөнүндө” Мыйзамынын 22-беренесине ылайык көрсөтүлгөн Кыргыз Республикасынын Президентинин Жарлыгынын долбоору коомдук талкулоого тийиштүү эмес, себеби, жарандардын жана юридикалык жактардын кызыкчылыктарын козгобойт.

**6. Долбоордун мыйзамдарга шайкештигин талдоо**

Кыргыз Республикасынын Президенинин сунушталган Жарлыгынын долбоору Кыргыз Республикасынын мыйзамдарынын ченемдерине, ошондой эле Кыргыз Республикасы катышуучу болуп саналган, белгиленген тартипте күчүнө кирген эл аралык келишимдерге каршы келбейт.

**7. Каржылоо зарылдыгы жөнүндө маалымат**

Кыргыз Республикасынын Президентинин аталган Жарлыгынын долбоорун кабыл алуу республикалык бюджеттен кошумча каржы чыгымдарын талап кылбайт.

**8. Жөнгө салуу таасирин талдоо жөнүндө маалымат**

Кыргыз Республикасынын “Кыргыз Республикасынын ченемдик укуктук актылары жөнүндө” Мыйзамына ылайык
Кыргыз Республикасынын Президентинин Жарлыгынын долбоору жөнгө салуу таасирин талдоону талап кылбайт, себеби ишкердик ишти жөнгө салууга багытталган эмес.

**Директор У.Т. Темиралиев**